Free Download Ek Thi Daayan Full Movie Hd gehaltskonto hinterg « privcurecap's Blog
← Malayalam Movie Ek Main Aur Ekk Tu Mp3 Songs Free floricienta ultimate Darkest Hour (English) Movie Online Free Download cifras mendoza scrab → Birding at Sebayeng 2018-03-24 (Local News)
Na twee dae van goeie reën was die verwagting hoog om 'n baie nat Sebayeng vleigebied te sien. Ons was reeds 05:40 oppad uit Polokwane en het daar aangekom met baie lae wolke en reën teen die agtergrond. Alhoewel dit koelerig was het die voëls stadig maar seker hulself begin wys. Rooiruglaksman (Red-backed Shrike), Gewone Blousysies (Blue Waxbill) en Rooibekvuurvinkies (Red-billed Firefinch) was van die eerstes.
Die hoofdoel was om die Sprinkaansanger (River Warbler) te kry, aangesien dit die tyd van die jaar is wanneer hul aktief begin roep voordat hulle terug trek noorde toe. Die eerste sanger wat ons kon kry was 'n Europese Rietsanger (Marsh Warbler) wat vir Quintin Knoetze 'n nuwe een was vir sy lys. Ons het stadig vanaf die grondpad na die vleigebied begin loop. Hier het ons 'n onverwagte Afrikaanse Naguil (Fiery-necked Nightjar) hoor roep. Ander spesies was Konkoit (Gorgeous Bushshrike), Oranjeborsboslaksman (Orange-breasted Bushshrike) en Bruinkeelbossanger (Burnt-necked Eremomela). Ons het ons koffie en eet goedjies benuttig en toe die nattigheid met waterskoene aangepak.
Met die eerste tree in die vlei het ons Afrikaanse Snippe (African Snipe) opgejaag. Sangertjies wat ons hier gekry het was Kleinrietsanger (African Reed Warbler), Europese Vleisangers (Sedge Warbler), Kaapse Riet- (Lesser Swamp Warbler) en Vleisangers (Little Rush Warbler). Ander mooi spesies was Swartreier (Black Heron) en Grootkoningriethaan (African Swamphen). Ons het toe om gery na die ander kant toe van die vlei.
Net onder die damwal het ons Rooiassies (Orange-breasted Waxbill) gekry wat besig was om nes material te versamel. Almal kon hier goeie fotos kry van hierdie besonderse spesie. Ons het toe die bosse ingevaar opsoek na ander sangers. Hier het ons toe 'n hele klomp ander spesies gekry en almal het baie mooi saamgewerk sodat die groep hulle mooi kon sien. Ongelukkig was die enigste sanger wat ons kon opspoor 'n Tuinsanger (Garden Warbler) wat sag geroep het, maar ons kon hom nie sien nie. Van die Sprinkaansanger (River Warbler) was daar geen teken nie.
Op die ou einde was dit 'n goeie dag vir voëlkyk en ons het meer as 130 spesies vir die pentad opgeteken. Van die spesies was: Edelvalk (Lanner Falcon), Swarborsslangarend (Black-chested Snake Eagle), Witpenswindswael (Alpine Swift), Horuswindswael (Horus Swift), Goudgeelvink (Yellow-crowned Bishop), Gewone Kwartelvinkie (Quailfinch), Kransaasvoël (Cape Vulture), Grys- en Groenrugkwêkwêvoëls (Grey- and Green-backed Camaroptera) bymekaar, en Pylstertrooibekkie (Shaft-tailed Whydah).
CURRENT COUNT: 530